**MANUAL DE PROCEDEMENTOS DE CALIDADE**

PROCEDEMENTO

Xestión das prácticas académicas externas

CÓDIGO DO-0204 P1 ÍNDICE 04

|  |  |  |  |  |
| --- | --- | --- | --- | --- |
| **REDACCIÓN** |  | **VALIDACIÓN** |  | **APROBACIÓN** |
| Área de Apoio á Docencia e Calidade |  | Comisión de Garantía de Calidade |  | Xunta de centro |
| Data e sinatura |  | Data e sinatura |  | Data e sinatura fffffff |

Proceso

Planificación e desenvolvemento do ensino.

Histórico de evolucións

|  |  |  |  |
| --- | --- | --- | --- |
| ÍNDICE | DATA | REDACCIÓN | MOTIVO DAS PRINCIPAIS MODIFICACIÓNS |
| 00 | 15/05/2008 | Área de Calidade | Creación do procedemento PC10 «Xestión e revisión das prácticas externas integradas no plan de estudos» (documentación marco). |
| 01-03 | 2008-2011 | Comisións de garantía de calidade dos centros | Intervalo de modificacións realizadas polos centros baseadas fundamentalmente nas recomendacións establecidas nos informes de avaliación dos sistemas de calidade, remitidos desde a ACSUG. |
| 04 | 24/04/2013 | Raquel Gandón eJosé Miguel Dorribo (Área de Apoio á Docencia e Calidade) | Evolución completa do procedemento: nova codificación, trama de redacción e estrutura; novos contidos.Modificación do título e do código: pasa a DO-0201 P1 «Xestión das prácticas académicas externas». |
|  |  |  |  |

Índice

[I OBXECTO 3](#_Toc348607829)

[II ALCANCE 3](#_Toc348607830)

[III REFERENCIAS 3](#_Toc348607831)

[IV DESENVOLVEMENTO 4](#_Toc348607832)

[V ANEXOS 8](#_Toc348607833)

I OBXECTO

Establecer o sistema que permita xestionar as prácticas académicas externas do estudantado da Universidade de Vigo, así como garantir e mellorar continuamente a súa calidade.

II ALCANCE

O alcance do presente procedemento esténdese ás prácticas académicas externas

* curriculares e
* extracurriculares

desenvolvidas na propia universidade (en dependencias ou servizos non destinados á actividade docente) ou en entidades colaboradoras, tales como empresas, institucións e entidades públicas e privadas no ámbito nacional e internacional e no cadro das titulacións de grao e mestrado universitario dos centros da Universidade de Vigo.

Nota: inclúense as prácticas realizadas a través de convenios bilaterais con outras universidades así como as efectuadas a través de programas nacionais e internacionais de mobilidade e intercambio universitarios.

III REFERENCIAS

1. **Normas**

**Lexislación**

- Lei orgánica 4/2007, do 12 de abril, pola que se modifica a Lei orgánica 6/2001, do 21 de decembro, de universidades.

- RD 861/2010, do 2 de xullo, polo que se modifica o RD 1393/2007, do 29 de outubro, polo que se establece a ordenación das ensinanzas universitarias oficiais.

- RD 1707/2011, do 18 de novembro, polo que se regulan as prácticas académicas externas do estudantado universitario.

- RD 1791/2010, do 30 de decembro, polo que se aproba o Estatuto do (a) estudante universitario.

- Estatutos da Universidade de Vigo.

- Resolución reitoral da Universidade de Vigo, do 5 de setembro de 2011, de delegación de competencias.

- Regulamento de prácticas académicas externas do alumnado da Universidade de Vigo aprobado no Consello de Goberno do 24 de maio de 2012.

- Normativa reguladora do procedemento para a tramitación e a aprobación de convenios na Universidade de Vigo (acordo do Consello de Goberno da Universidade de Vigo do 20 de novembro de 2007).

- Resolución reitoral do 21 de febreiro de 2013 pola que se fai pública a instrución que establece o procedemento para o desenvolvemento das prácticas académicas externas curriculares na Universidade de Vigo.

- Resolución reitoral do 21 de febreiro de 2013 pola que se fai pública a instrución que establece o procedemento para o desenvolvemento das prácticas académicas externas extracurriculares na Universidade de Vigo.

**Normas e estándares de calidade**

- ENQA: Criterios e directrices para a garantía de calidade no Espazo Europeo de Educación Superior.

* 1.2 Aprobación, control e revisión periódica de programas e títulos.
* 1.3 Avaliación dos (as) estudantes.

- ACSUG, ANECA e AQU: Programa FIDES-AUDIT. Documento 02: Directrices, definición e documentación dos Sistemas de garantía interna da calidade da formación universitaria.

* Directriz 6. Desenvolvemento dos programas formativos e outras actuacións orientadas á

aprendizaxe do(a) estudante.

* Directriz 9. Resultados para a mellora dos programas formativos.

- ACSUG: Programa do Seguimento de títulos oficiais.

* Criterio 5. Planificación das ensinanzas.
* Criterio 9. Sistema de Garantía Interna de Calidade.

- Norma UNE-EN ISO 9000: Sistemas de xestión da calidade. Fundamentos e vocabulario.

- Norma UNE-EN ISO 9001: Sistemas de xestión da calidade. Requisitos.

**Outros documentos de referencia**

*-* Universidade de Vigo: *Manual de linguaxe inclusiva no ámbito universitario.*

1. **Definicións**

- Prácticas académicas externas: actividade de natureza formativa realizada polo estudantado universitario e supervisada polas universidades, cuxo obxectivo é permitir ao mesmo aplicar e complementar os coñecementos adquiridos na súa formación académica, favorecendo a adquisición de competencias que os preparen para o exercicio de actividades profesionais, faciliten a súa empregabilidade e fomenten a súa capacidade de emprendemento.

(RD 1707/2011, do 18 de novembro)

Nota: dentro desta definición tamén se inclúen, por exemplo, as estancias clínicas.

-Prácticas académicas externas curriculares: actividades académicas integradas como materias dun plan de estudos con carácter obrigatorio ou optativo.

(Regulamento de prácticas académicas externas do alumnado da Universidade de Vigo)

-Prácticas académicas externas extracurriculares: actividades académicas que o estudantado poderá realizar con carácter voluntario durante o seu período de formación e que, aínda que tendo os mesmos fins que as prácticas curriculares, non forman parte do correspondente plan de estudos.

(RD 1707/2011, do 18 de novembro)

-Proxecto formativo: documentación en que se concreta a realización de cada práctica académica externa e en que se deben fixar os obxectivos educativos e as actividades que se desenvolverán.

(RD 1707/2011, do 18 de novembro)

- Comisións de titulación: comisións con responsabilidade no desenvolvemento da titulación (comisións académicas da titulación, de docencia, de coordinación de títulos impartidos en varios centros…).

 (*Directrices xerais para o Seguimento de títulos oficiais de grao e máster da Universidade de Vigo*)

- Área de Calidade : Área de Apoio á Docencia e Calidade.

1. **Abreviaturas e siglas**

- ACSUG : Axencia para a Calidade do Sistema Universitario de Galicia

- ANECA : Axencia Nacional de Avaliación da Calidade e Acreditación

- AQU : Agència per a la Qualitat del Sistema Universitari de Catalunya

- CGIC : Comisión de Garantía Interna de Calidade

- ENQA : European Association for Quality Assurance in Higher Education (Rede Europea para a Garantía da Calidade na Educación Superior)

-FUVI : Fundación Universidade de Vigo

-PAS : persoal de administración e servizos

-PDI : persoal docente e investigador

-RD : Real decreto

-RR : Resolución reitoral

-SGIC : Sistema de garantía interna de calidade

-STO : Seguimento das titulacións oficiais

IV DESENVOLVEMENTO

1. **Finalidade do proceso**

Organizar e mellorar o desenvolvemento das prácticas académicas externas de forma que:

* Contribúan á formación integral do estudantado ao completar a súa aprendizaxe teórica e práctica
* Faciliten o coñecemento da metodoloxía de traballo adecuada á realidade profesional en que o estudantado deberá operar, contrastando e aplicando os coñecementos adquiridos
* Favorezan o desenvolvemento de competencias técnicas, metodolóxicas, persoais e participativas
* Obteñan unha experiencia práctica que facilite a inserción no mercado de traballo e mellore a súa empregabilidade futura e
* Favorezan os valores da innovación, a creatividade e o emprendemento.
1. **Responsable do proceso**
* Coordinador/a de prácticas externas do centro.
1. **Indicadores**

Os indicadores asociados a este proceso están identificados e definidos no procedemento DE-02 P1 «Seguimento e medición».

1. **Diagrama de fluxo**

Segundo establece o RD 1707/2011, do 18 de novembro, as prácticas académicas externas serán curriculares e extracurriculares.

a) As prácticas curriculares configúranse como actividades académicas integrantes do plan de estudos de que se trate.

b) As prácticas extracurriculares son as que o estudantado poderá realizar con carácter voluntario durante o seu período de formación e que, aínda tendo os mesmos fins que as prácticas curriculares, non forman parte do correspondente plan de estudos. Non obstante, serán recollidas no suplemento europeo ao título conforme determine a normativa vixente.

1. PRÁCTICAS CURRICULARES

Segundo establece a RR do 21 de febreiro de 2013, para o desenvolvemento das prácticas académicas externas curriculares, é competencia da Área de Emprego da Universidade de Vigo, baixo a dependencia da Vicerreitoría de Transferencia do Coñecemento, velar polo cumprimento das finalidades do proceso.









1. PRÁCTICAS EXTRACURRICULARES

Segundo establece a RR de 21 de febreiro de 2013, para o desenvolvemento das prácticas académicas externas extracurriculares, a súa tramitación e xestión é realizada pola FUVI, segundo convenio asinado para tal efecto coa Universidade de Vigo.

A Vicerreitoría con competencias en relacións internacionais poderá tramitar e xestionar prácticas extracurriculares no estranxeiro (no marco dos programas de intercambio internacionais), así como promover os convenios de cooperación educativa correspondentes.





Comentarios:

* **Etapa 20:** deseño das prácticas: definición e aprobación do proxecto formativo

O proxecto formativo en que se concreta a realización de cada práctica académica externa debe fixar os obxectivos educativos e as accións que se desenvolverán.

Os obxectivos estableceranse considerando as competencias básicas, xenéricas e/ou específicas que debe adquirir o/a estudante. Así mesmo, os contidos da práctica definiranse de forma que se asegure a relación directa das competencias que se adquirirán cos estudos cursados.

O deseño das prácticas debe ter en conta as esixencias establecidas na lexislación vixente (RD 1393/2007, do 29 de outubro; RD 1791/2010, do 30 de decembro e RD 1707/2011, do 18 de novembro) respecto de:

- a súa programación,

- o número de créditos,

- a súa planificación no desenvolvemento temporal do plan de estudos,

- a súa duración e horarios...

O funcionamento, respecto do anterior, das prácticas externas optativas está regulado polo Regulamento de prácticas académicas externas do alumnado da Universidade de Vigo (art. 4).

**Modificacións do proxecto formativo**

As eventuais modificacións que se produzan no proxecto formativo deben ser autorizadas polo titor/a académico (sen prexuízo do indicado nas convocatorias de programas internacionais de prácticas).

* **Etapa 30:** xestión de convenios e acordos de cooperación e colaboración

(RD 1707/2011, art. 7)

Os convenios establecen o marco regulador das relacións entre o estudantado, a entidade colaboradora e, no seu caso, a entidade xestora de prácticas vinculada a esta última. Neste sentido, a tramitación, a xestión e a difusión das prácticas externas extracurriculares poderá ser delegada pola Universidade de Vigo nunha entidade xestora mediante o correspondente convenio.

Os convenios de cooperación educativa, nas súas estipulacións básicas ou nos anexos que as desenvolvan deben integrar polo menos:

a) O proxecto formativo obxecto da práctica que realizará cada estudante.

b) O réxime de permisos a que teña dereito segundo a normativa vixente.

c) As condicións de rescisión anticipada da práctica no caso de incumprimento dos seus termos.

d) No seu caso, o réxime de subscrición e pago de seguros, tanto de accidentes como de responsabilidade civil.

e) A existencia, no seu caso, dunha bolsa ou dunha axuda de estudos para o estudantado e a forma da súa satisfacción.

f) A protección dos seus datos.

g) A regulación dos posibles conflitos xurdidos no seu desenvolvemento.

h) Os termos do recoñecemento da universidade ao labor realizado por quen exerza a titoría da entidade colaboradora.

(Regulamento de prácticas académicas externas do alumnado da Universidade de Vigo)

**Prácticas no estranxeiro**

O convenio de cooperación educativa substitúese, de ser o caso, por un contrato de estudos ou documento equivalente, de acordo coas disposicións que se determinen para o programa de prácticas de que se trate.

**Prácticas en servizos e dependencias da propia universidade**

O convenio substitúese por un acordo escrito interno asinado pola persoa responsable do servizo ou da dependencia na que se realizan as prácticas e a persoa responsable académica do centro de que dependa a titulación. O citado acordo debe ter o visto e prace de Xerencia ou da vicerreitoría competente en materia de titulacións.

* **Etapa 50:** xestión da oferta de prácticas externas

O RD 1707/2011 (art. 7) establece as esixencias mínimas en termos de:

-Os principios que se aplicarán nas prácticas.

- A súa organización e desenvolvemento.

- As prioridades do estudantado e

- Os datos que contén a oferta.

* **Etapas 140 e 125:** desenvolvemento das prácticas

Os dereitos e os deberes do estudantado durante a realización das prácticas establécense no RD 1707/2011.

O profesorado titor académico vela polo normal desenvolvemento das prácticas, en coordinación con quen exerza a titoría da entidade colaboradora. Informa o coordinador/a de prácticas do centro das posibles incidencias xurdidas.

No caso de posibles contradicións ou conflitos no desenvolvemento das prácticas e a realización dos informes, o estudantado dispón dos mecanismos xerais de garantía e salvagarda académicos (no ámbito docente) e administrativos aplicables na Universidade de Vigo.

* **Etapa 150:** realización do informe (titor/a da entidade colaboradora) e remisión ao profesorado titor académico

(RD 1707/2011, art. 13)

Poderanse valorar os seguintes aspectos referidos, no seu caso, tanto ás competencias xenéricas como ás específicas, previstas no correspondente proxecto formativo:

1. Capacidade técnica.
2. Capacidade de aprendizaxe.
3. Administración de traballos.
4. Habilidades de comunicación oral e escrita. No caso de estudantes con discapacidade que teñan dificultades na expresión oral, deberá indicarse o grao de autonomía para esta habilidade e se requiren dalgún tipo de recurso técnico e/ou humano.
5. Sentido da responsabilidade.
6. Facilidade de adaptación.
7. Creatividade e iniciativa.
8. Implicación persoal.
9. Motivación.
10. Receptividade ás críticas.
11. Puntualidade.
12. Relacións coa súa contorna laboral.
13. Capacidade de traballo en equipo.
14. Outros aspectos que se consideren oportunos.
* **Etapa 160:** elaboración da memoria final da práctica [estudante] e entrega ao profesorado titor académico

(RD 1707/2011, art. 14)

Deben figurar, entre outros, os seguintes aspectos:

1. Datos persoais do/a estudante.
2. Entidade colaboradora onde realizou as prácticas e o lugar de localización.
3. Descrición concreta e detallada das tarefas, dos traballos desenvolvidos e dos departamentos da entidade aos que estivo asignado.
4. Valoración das tarefas desenvolvidas cos coñecementos e coas competencias adquiridos en relación cos estudos universitarios.
5. Relación dos problemas suscitados e o procedemento seguido para a súa resolución.
6. Identificación das achegas que, en materia de aprendizaxe, supuxeron as prácticas.
7. Avaliación das prácticas e das suxestións de mellora.
8. **Ciclo de mellora continua do proceso (PDCA)**

Planificar: establecer os obxectivos e os procesos necesarios para acadar resultados de acordo cos requisitos, coas necesidades e coas expectativas dos grupos de interese e coas políticas da organización.

Desenvolver (facer): implantar os procesos.

Controlar (verificar): realizar o seguimento e a medición dos procesos e dos produtos e servizos respecto ás políticas, aos obxectivos e aos requisitos, ás necesidades e ás expectativas, e informar dos resultados.

Actuar (aprender): tomar accións para mellorar continuamente o desempeño dos procesos.

(UNE-EN ISO 9001)

V ANEXOS

[(Non existen)](file:///C%3A%5CUsers%5Ccalidad21%5CDocuments%5Cz_JM%5CTS%20Calidade%5CNormas%5C4%20NORMAS%20%2B%20FORMS%5CNormes%5CEspagne%5CDocuments%5CMode-op%5CQUA%5CEGPE01QUA001-06%20Anexo%2001.doc)

**Rexistros**

|  |  |  |  |  |  |
| --- | --- | --- | --- | --- | --- |
| Identificación do rexistro | Soporte orixinal | ¿Dispoñible na aplicación SGIC-STO? | Responsable de custodia(órgano / posto) | Duración | Clasificación(\*) |
| Código | **Denominación** |
| R1 DO-0204 P1 | Criterios de asignación das prácticas curriculares | Electrónico | Non | Coordinación de prácticas do centro | 6 anos | - |

(\*) Cúbrase só no caso de que o rexistro estea suxeito a condicións de permanencia adicionais ao período de arquivo de xestión (é dicir, cando é necesaria a súa transferencia posterior ao arquivo xeral).